
Text rozhodnutia
Súd: Krajský súd Bratislava Spisová značka: 3Cb/7/2010 Identifikačné číslo súdneho spisu: 1010899010 Dátum vydania rozhodnutia: 02. 06. 2017 Meno a priezvisko sudcu, VSÚ: Mgr. Andrea Melknerová ECLI: ECLI:SK:KSBA:2017:1010899010.13 Uznesenie Krajský súd v Bratislave, v právnej veci žalobcu: N., Z. IČO: XX XXX XXX, zast. JUDr. Eduardom Šmelkom, advokátom so sídlom Polianky 5, 841 01 Bratislava, proti žalovanému: Slovenská republika - Ministerstvo pôdohospodárstva a rozvoja vidieka Slovenskej republiky, so sídlom Dobrovičova 12, 812 66 Bratislava, IČO: 00 156 621, o návrhu žalobcu na obnovu konania, o trovách dovolacieho konania vedeného na Najvyššom súde Slovenskej republiky pod sp.zn. 2ObdoV/2/2016, takto r o z h o d o l : Žalobca je povinný nahradiť žalovanému trovy dovolacieho konania vo výške 0,- Eur. o d ô v o d n e n i e : 1. Krajský súd v Bratislave (ako súd prvej inštancie) uznesením č.k. 3Cb/7/2010-239 zo dňa 18.06.2015 v spojení s opravným uznesením č.k. 3Cb/7/2010-241 zo dňa 18.06.2015 rozhodol o povolení obnovy konania vedeného na Krajskom súde v Bratislave pod sp.zn. 4Cb/6/2007. Na odvolanie žalovaného Najvyšší súd Slovenskej republiky uznesením sp.zn. 5Obo/30/2015 zo dňa 28.10.2015 prvoinštančné uznesenie zmenil tak, že návrh na povolenie obnovy konania zamietol. Uznesenie odvolacieho súdu nadobudlo právoplatnosť dňa 10.12.2015. 2. Proti uzneseniu odvolacieho súdu podal v zákonom stanovenej lehote žalobca dovolanie, ktoré Najvyšší súd Slovenskej republiky uznesením sp. zn. 2ObdoV/2/2016 zo dňa 28.02.2017 zamietol. O trovách dovolacieho konania rozhodol dovolací súd podľa § 453 ods. 1 v spojení s § 251 a nasl. zák. č. 160/2015 Z.z. Civilný sporový poriadok („CSP“) tak, že nárok na ich náhradu voči žalobcovi má žalovaný ako úspešná strana sporu s tým, že o výške náhrady rozhodne súd prvej inštancie v zmysle § 262 ods. 2 CSP. Uznesenie sp. zn. 2ObdoV/2/2016 zo dňa 28.02.2017 nadobudlo právoplatnosť dňa 03.05.2017. 3. Podľa § 453 ods. 1 CSP ustanovenia o trovách konania pred súdom prvej inštancie sa primerane použijú na dovolacie konanie. 4. Podľa § 251 CSP trovy konania sú všetky preukázané, odôvodnené a účelne vynaložené výdavky, ktoré vzniknú v konaní v súvislosti s uplatňovaním alebo bránením práva. 5. Podľa § 262 ods. 2 CSP o výške náhrady trov konania rozhodne súd prvej inštancie po právoplatnosti rozhodnutia, ktorým sa konanie končí, samostatným uznesením, ktoré vydá súdny úradník. 6. Z obsahu spisu vyplýva, že žalovanému žiadne trovy dovolacieho konania nevznikli, súd preto o výške náhrady trov konania rozhodol tak, že žalobcu zaviazal nahradiť žalovanému trovy dovolacieho konania vo výške 0,- Eur. Poučenie: Proti tomuto uzneseniu nie je prípustné odvolanie. Proti uzneseniu súdu prvej inštancie vydanému súdnym úradníkom, ktoré treba doručiť, je prípustná sťažnosť. Sťažnosť môže podať ten, v koho neprospech bolo uznesenie vydané v lehote 15 dní od doručenia uznesenia na súde, ktorý napadnuté uznesenie vydal. O sťažnosti rozhoduje súd prvej inštancie spravidla bez nariadenia pojednávania. Ak nie je sťažnosť dôvodná, súd sťažnosť zamietne. Ak je sťažnosť dôvodná, súd napadnuté uznesenie zruší alebo zmení; v prípade zrušenia uznesenia je súdny úradník viazaný právnym názorom súdu.

